
	Argumentai: 
Šiuo metu Valstybinio socialinio draudimo įstatymo projekte numatyta, kad Socialinio draudimo rezervinio fondo lėšos naudojamos, kai ekonominio nuosmukio laikotarpiais išmokų finansavimui nepakanka Fondo pajamų. Tačiau gali susidaryti situacija, kai Fondo pajamų išmokoms mokėti gali nepakakti ir dėl kitų objektyvių priežasčių, pvz.: dėl blogėjančios demografinės situacijos.
Siekiant teisinio aiškumo, kada gali būti naudojamas socialinio draudimo rezervinis fondas siūloma Valstybinio socialinio draudimo įstatymo projekto 35 straipsnio 3 dalyje nurodyti, kad Socialinio draudimo rezervinis fondas naudojamas tais atvejais, kai atitinkamų išmokų finansavimui nepakanka atitinkamos socialinio draudimo rūšies Fondo pajamų, t.y. pensijų rezervinio fondo lėšos naudojamos tik trūkstant lėšų pensijoms mokėti, o trūkstant lėšų kitoms socialinio draudimo išmokoms - kitų socialinio draudimo išmokų rezervinio fondo dalis.

Pasiūlymas: pakeisti įstatymo projekto 35 straipsnio 3 dalį ir ją išdėstyti taip:

„3. Socialinio draudimo rezervinio fondo lėšos naudojamos, kai socialinio draudimo išmokas reglamentuojančiuose įstatymuose nurodytų ekonominio nuosmukio laikotarpiais atitinkamų išmokų finansavimui nepakanka atitinkamos socialinio draudimo rūšies Fondo pajamų.“

